KS Daily View วันที่ 12 พ.ค. 2565
12 พฤษภาคม 2565

KS Daily View 12.05.2022 >> เงินเฟ้อสหรัฐสูงกว่าคาด กดดันตลาดหุ้นโลกและรอติดตามทิศทางดอกเบี้ย SET วันนี้ คาด 1600 +- จุด หุ้นแนะนำ BH
ต่างประเทศ : ประเด็นการรายงานเงินเฟ้อสหรัฐ เดือน เม.ย. ที่ตลาดหุ้นทั่วโลกรอเมื่อคืน ออกมาคือ เพิ่มขึ้น 8.3%YoY สูงกว่าที่ Consensus คาดการณ์ไว้ 8.1% แต่ลดลงจาก 8.5% ในเดือน มี.ค. โดยเงินเฟ้อที่สูงกว่าคาดทำให้ตลาดหุ้นสหรัฐเมื่อคืนปรับลงแรง Dowjones -1.02%, S&P500 -1.65%, Nasdaq -3.2% กลุ่ม Tech ยังโดนเทขายแรง (นำโดย Tesla -8.2% Apple-5.2% Microsoft -3.3% Amazon -3.2% ฯลฯ) KS ประเมินในช่วงที่เหลือของเดือน พ.ค. ตลาดหุ้นโลกคาดจะเป็นแกว่งตัวลงต่อ (Sideway Down) โดยหลังจากนี้เชื่อว่าตลาดจะกลับมาให้น้ำหนักถ้อยแถลงของคณะกรรมการ (Fed) จะมีมุมมองต่อทิศทางดอกเบี้ยสหรัฐในการประชุม ในช่วงที่เหลือของปีนี้อย่างไร (โดยเฉพาะการประชุม รอบ มิ.ย. ผลสำรวจในตลาด Consensus ยังให้น้ำหนักสูงจะขึ้น 50bps , ประชุม รอบ ก.ค. และ ก.ย. คาดขึ้น 50bps) หากคณะกรรมการ (Fed) มีการส่งสัญาณขึ้นดอกเบี้ย > 50bps ตลาดจะปรับลง แต่ทางตรงข้ามเห็นตรงกันว่าจะขึ้น 50bps ประเมินว่าหุ้นโลกมีแนวโน้ม Rebound
อัตราผลตอบแทนพันธบัตร : Bond Yield สหรัฐ ยังคงปรับลงติดต่อ 3 วัน อายุ 10 ปี หลุด 3% มาอยู่ที่ 2.92% ทิศทาง Bond Yield ที่ลง KS มองบวกต่อกลุ่มการเงินเช่าซื้อ(MTC, SAWAD, TIDLOR, MICRO)
อัตราแลกเปลี่ยน : Dollar Index แนวโน้มยังแข็งค่าจ่อ ทดสอบแนวต้านสำคัญที่ 104 จุด ทางตรงข้ามหนุนค่าเงินบาทระยะสั้นแนวโน้มยังอ่อนค่าต่อเนื่องสูงสุดในรอบ 5 ปีที่ 34.6 บาทบวกต่อหุ้นกลุ่มส่งออก ASIAN, TU, GFPT EPG แต่จะลบต่อกลุ่มโรงไฟฟ้า
ราคาสินค้าโภคภัณฑ์ : ราคาน้ำมันดิบโลกผันผวนสูงมาก ต้นอาทิตย์ปรับฐาน แต่เมื่อวานพลิกกลับมาปรับขึ้นแรง Brent ปิดที่ US$107.6(+5% DoD) ผลจากฝั่ง Supply ตึงตัวจากข่าวการขนส่งก๊าซจากรัสเซียไปยังยุโรปโดยผ่านทางยูเครนนั้น มีปริมาณลดลง เนื่องจากยูเครนปิดเส้นทางหลักในการลำเลียงขนส่ง ฯลฯ น้ำมันที่ขึ้นแรง Sentiement จะบวกต่อหุ้น PTT PTTEP แต่จะลบต่อหุ้น Anti Commodity (PTG, EPG, SCGP, BGRIM,GULF, OR, AAV, BA)
ในประเทศ : ประเด็นติดตามช่วงที่เหลือของสัปดาห์ 1.) คาดการประชุม ศบค. พิจารณาเตรียมนำร่องเปิดผับ,บาร์ 28 จังหวัด KS ประเมินเพิ่ม Night acitivities ถือเป็น Sentiment บวกต่อหุ้นกลุ่มร้านอาหาร, กลุ่มค้าปลีก กลุ่มท่องเที่ยว และโรงแรม ฯลฯ 2.) ประเด็น MSCI วั จะประกาศหุ้นเข้าคำนวณ MSCI รอบใหม่ (มีผลราคาปิด 31 พค 2022) คาดหุ้นไทยมีโอกาสเข้า MSCI Global Standard Index 4 บริษัท คือ JMT, COM7, TIDLOR, BANPU และคาดมี 2 บริษัทอาจถูกปรับออกคือ STGT, BGRIM ส่วนหุ้นที่อาจถูกปรับออก แนะนำชะลอลงทุน 3.) ติดตามการรายงานงบงวด 1Q22 : เมื่อวานบริษัทที่ประกาศงบ ออกมาดีกว่า KS คาด (Beat Estimate) คือ CPN, BBIK, PTTGC, CPALL, MICRO, EGCO, BDMS ออกมาตามที่คาด(Inline) คือ (THANI, TOP, TIDLOR, SINGER, CRC, SC, ADD, GUNKUL, OSP) ส่วนบริษัทที่รายงานงบต่ำคาด(Miss) คือ (NCAP, AWC, BCP, INTUCH, PYLON, SVI) ส่วนวันนี้ติดตามบริษัทจดทะเบียนจะรายงานงบ อาทิ ANAN, BAM, BCP, BEM,BGRIM, BLA,BRI, CHAYO, CKP, COM7, CPF, CRC, EKH, GFPT, GULF, IVL, LH, ORI, PTT, SAK, SHR,TASCO,TOA, TTW 4.) เมื่อวานกรมอุตุนิยมวิทยาออกประกาศ เรื่อง "การเริ่มต้นฤดูฝนของไทย พ.ศ.2565" ระบุว่า ไทยคาดว่าจะสิ้นสุดฤดูร้อน และเริ่มต้นเข้าสู่ฤดูฝนในวันที่ 13 พ.ค. 65 ประเมิน + โรงพยาบาล แต่ – กลุ่มรับเหมา,ค้าปลีก, เครื่องดื่ม, ท่องเที่ยว
กลยุทธ์การลงทุน : ตามที่ KS แนะนำช่วงก่อนหน้ารอเงินเฟ้อสหรัฐ รอบนี้ออกมา 8.3%สูงกว่าคาด ทำให้เชื่อว่าตลาดหุ้นไทยหลังจากนี้น่าคาดกรอบการลงทุนจะอยู่ที่ 1,550-1,585/1600 จุด รอการแสดงความเห็นคณะกรรมการ Fed หลังจากนี้โทนจะออกมาอย่างไร คำแนะนำลงทุนหุ้นในช่วงนี้ แนะนำในหุ้นกลุ่มที่ได้ประโยชน์จากแนวโน้มเงินบาทอ่อนค่า อาทิ ASIAN, SAPPE และหุ้นกลุ่ม Defensive อาทิ BH BDMS ADVANC, AP ส่วนกลุ่มที่ยังคงแนะนำชะลอการลงุทุนในช่วงนี้ คือ 1.) กลุ่มปิโตรเคมี,อิเล็กทรอนิกส์ ยานยนต์ จากความเสี่ยงเศรษฐกิจเผชิญภาวะถดถอย 2.) หุ้นกลาง-เล็กที่ PE สูง
มุมมองตลาดหุ้น SET วันนี้ คาด 1600 +- จุด หุ้นแนะนำ BH
Top pick : BH(ราคาพื้นฐาน 181 บาท) บริษัทคาดว่ารายได้จะเติบโตเป็นบวกตลอดปี 2565 และ ในช่วง 2Q65แม้จะมีเดือนรอมฎอนในเดือนเมษายน แต่ผลกระทบน้อยกว่าในปีที่ผ่านๆมา ซึ่งเป็นสัญญาณดีสำหรับโมเมนตัมของรายได้ใน 2Q65 และแรงกดดันต่ออัตรากำไรน่าจะลดลงจาก 1Q65 BH น่าจะบริหารจัดการผลกระทบจากเงินเฟ้อได้ และดูเหมือนว่าจะได้ผลบวกมากกว่าผลลบจากราคาน้ำมันที่สูงขึ้น
รายงานตัวเลขเศรษฐกิจ
วันพฤหัสฯ ติดตาม ตัวเลข GDP 1Q22 ของอังกฤษคาด +1% QoQ และ +9% YoY ดัชนีราคาผู้ผลิตของสหรัฐ เดือน เม.ย. คาด +0.5% MoM และ +10.7% YoY ตัวเลข Initial jobless claim รายสัปดาห์ของสหรัฐฯ คาด +2.03 แสนคน (เพิ่มขึ้นจากสัปดาห์ก่อนหน้าที่ 2.0 แสนคน) และรายงานภาวะตลาดน้ำมันของ OPEC
วันศุกร์ ติดตาม ตัวเลข FDI ของจีนใน 4M22 คาด +18% YoY ตัวเลขปริมาณเงิน M2 ของจีนเดือน เม.ย. คาด +9.8% YoY ตัวเลข Loan growth ของจีนเดือน เม.ย. คาด +11.5% YoY ตัวเลขยอดขายรถยนต์ของจีนเดือน เม.ย. คาด -18% YoY และตัวเลข Michigan Consumer Sentiment ของสหรัฐฯ เดือน พ.ค. คาด 64 จุด (เทียบเดือนก่อนหน้าที่ 65.2 จุด)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp